Kichwa: Coronavirus: Kwa nini shirika la afya duniani linasema hatua ya kujishika uso ni hatari kwa maisha yako?\nKwa kuzingatia jina la hapo juu la makala ya kuwaziwa, fikiria makala.\n
Sote hushika macho, mashavu. kidevu na mdomo mara kadhaa kila siku

Sisi ndio spishi inayoweza kushika nyuso zetu bila kugundua. Na hilo linasaidia kusambaza magonjwa kama vile coronavirus Covid-19. 

Kwanini tuna tabia hiyo na ni hatua gani tunayoweza kuchukua ili kuisitsha?

'Kushika uso'

Sote tunashika nyuso zetu mara kadhaa. Utafiti uliofanywa 2015 ambao uliangazia wanafunzi wa matibabu nchini Australia ulibaini kwamba hawawezi kujizuia. 

Pengine wanafunzi wanaojifunza masuala ya matibabu wanapaswa kuwa na hamasa kuhusu hatari zaidi ya wengine, lakini waligusa nyuso zao sio chini ya mara 23 kwa saa, ikiwemo kushika mdomo, pua na macho. 

Bodi ya afya ya umma na wataalam , ikiwemo Shirika la Afya duniani WHO zinasema kwamba tabia hiyo ni hatari.

Macho yetu, pua na mdomo ndio mlango wa viini kuimbia mwilini mwetu

Ushauri wa maradhi ya Covid-19 unasisitiza umuhimu wa kuzuia mikono yetu mbali na wasiwasi kwamba ni michafu.

Kwa nini tunalazimika kufanya hivyo?

Wanadamu na wanyama hawawezi kujizuia  kutokana na jinsi tulivyobadilika na kuwa. 

Huku wanyama wengine wakishika nyuso zao ili kuwatishia wanyama wengine, sisi na wanyama wengine hushika nyuso kwa sababu za kila aina. 

Mara nyingine ni jambo la kutaka kujiliwaza, kulingana na Dacher Keltner - profesa wa Psychology katika chuo kikuu cha UC Berkeley nchini Marekani, mara nyengine tunatumia tabia ya kushika uso ili kuvutia jinsia nyengine. 

Wataalam wengine katika sayansi ya tabia wanasema kwamba kujishika ni njia moja ya kuzuia hisia. Martin Grunwald , mwanasaikolojia wa Ujerumani  katika chuo kikuu cha Leipzig, anasema ni tabia ya spishi zetu.

Wanadamu na sokwe ndio spishi za pekee wanojulikana kujigusa kwa sababu za kuwagopesha adui zao

"Kujishika ni tabia za kawaida ambazo hazilengi kuwasiliana na hufanyika bila mtu kujua, Grunwald aliambia BBC.

'' Zinachukua jukumu muhimu katika utambuzi na mchakato wa hisia. Hujitokeza katika kila mtu'' , aliongezea profesa, ambaye ni mwanzilishi wa kitabu cha 2017 cha Homo Hapticus.

Kwa nini hatuwezi...